વિશ્વનો પ્રવાસ કરવો ખૂબ જ મહેનત માગી લેનારું કામ છે, ખાસ કરીને જ્યારે બાઈક પર જવાનું હોય. મોનિકા અને શારિક તેમના ટ્રાયમ્ફ ટાઈગર 800એક્સસી પર વિશ્વમાં ફર્યા અને તેમને વિશ્વાસ હતો કે આ બાઈક તેમને, તેમના સામાનને લઈને બધે જ જઈ શકશે. તેમણે બાઈકની બંને તરફ સોફ્ટ સેડલ બેગ્સ લગાવી હતી અને તેને ડ્રાય બેગ્સમાં રાખી હતી. અન્ય સામાનમાં અમારી પાસે પેલિકલ કેસ હતું. મોટાભાગે ફોટોગ્રાફર્સ અને સંગીતકારો દ્વારા તેમનો સામાન મુકવા માટે આવા કેસ વાપરવામાં આવે છે. આ સિવાયનો નાનો-મોટો સામાન ડફલ સ્ટાઈલની બેગમાં પેક કર્યો હતો જેને બંજી કોર્ડની મદદથી પેલિકન કેસ પર બાંધી દીધો હતો. આ સાહસ જિંદગીભરનું સંભારણું સાબિત થયું. આ યુગલ દરેકને જણાવે છે કે આવા સાહસમાં સુરક્ષા સાધનોનું ખાસ ધ્યાન રાખવું અને તેને હળવાશથી ન લેવું. આ કારણે જ તેમણે સારી ગુણવત્તાના હેલમેટ અને રાઈડિંગ ગીયર લીધા હતા.